Si tens un grup de música i busques un local d’assaig l’Ajuntament t’ajuda
28/01/2015

# Si tens un grup de música i busques un local d’assaig l’Ajuntament t’ajuda

[![Ensaya con tu grupo de música en las salas municipales en Paterna](/images/noticias/2013/01/espacio_solo_musica_paterna.jpg)](/images/noticias/2013/01/espacio_solo_musica_paterna.jpg)

28.01.2015

L'Espai Només Música obrirà l'admissió de sol•licituds de l'1 al 15 de febrer

Com cada any, l’Ajuntament de Paterna obri novament termini, de l’1 al 15 de febrer, perquè els grups de música del municipi puguen accedir a una de les sales d’assaig del complex Només Música.

Els interessats en un de locals hauran d’omplir l’imprés de sol•licitud i firmar l’acceptació de la normativa i condicions de cessió del local. A més serà necessari acompanyar-lo d’una fotocòpia del DNI de cada un dels components del grup. Tota la documentació requerida pot descarregar-se [des de la web de l’Ajuntament de Paterna.](/es/municipio/cultura/musica/espacio-solo-musica.html "Espacio Solo Música")

Tant les instàncies sol•licitant l’ús de les sales, com la documentació requerida, hauran de dirigir-se a l’Alcaldía-Presidència de l’Ajuntament mitjançant registre d’entrada de l’Ajuntament (Pl. Enginyer Castells, 1) o en forma i llocs que s’estableixen en la Llei de Procediment Administratiu.

Una vegada baremades les sol•licituds, es donaran a conéixer els seleccionats a través del tauler d’anuncis i la pàgina web de l’Ajuntament. Els triats hauran de posar-se en contacte amb l’organització per a procedir a l’entrega de les claus, la realització d’horaris i concretar la forma de pagament. En el cas que algun grup no es presentara el dia estipulat, l’organització entendrà que ha renunciat a la cessió de la sala i li l’oferirà al següent grup que es trobe en la llista d’espera.

La concessió del local és per un any i, en el cas que l’Ajuntament no comunicara la finalització de l’ús, s’expedirà una autorització renovable automàticament per a un trimestre. A més el lloguer de la sala té un cost de 40 euros mensuals, la qual cosa facilita que molts grups, generalment compostos per jóvens puguen accedir al seu primer local d’assaig.